Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 123/10)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Irpinia“

PDO-IT-A0279-AM02

Dátum oznámenia: 17. decembra 2021

OPIS A DÔVODY SCHVÁLENEJ ZMENY

1. Názvy nových druhov výrobkov

— Doplnili sa tieto druhy: Spumante Bianco (šumivé biele), Spumante Rosso (šumivé červené), Spumante Rosato (šumivé ružové), Spumante Aglianico (šumivé Aglianico), Spumante Aglianico vinificato in bianco (šumivé Aglianico nakvášané bez šupiek), Falanghina Passito (víno zo sušeného hrozna), Aglianico vinificato in bianco (Aglianico nakvášané bez šupiek).

Táto zmena je výsledkom potreby chrániť a podporovať kontrolované označenie pôvodu „Irpinia“ zdôraznením jeho osobitných vlastností založených na všestrannosti miestnej oblasti. Cieľom je rozšíriť možnosti zviditeľnenia tejto oblasti a ponúknuť komplexnejšiu škálu výrobkov. Doplnenie nových druhov výrobkov umožní lepšie charakterizovať túto oblasť a označenie. Vďaka tomu vznikne možnosť väčšieho prieniku na trh a širšia ponuka pre konečných spotrebiteľov vrátane druhov vín, ktoré sa predtým vyrábali ako vína s označením IGT (typickým zemepisným označením) alebo generické vína.

Táto zmena sa týka článkov 1, 2, 4, 5, 6, 7 a 8 špecifikácie výrobku a bodov 4 a 5 jednotného dokumentu.

2. Zmena odrodovej skladby existujúcich druhov vína a zahrnutie odrodovej skladby nových druhov

— Zmenila sa odrodová skladba bielych vín: z „Greco, od 40 % do 50 %; Fiano, od 40 % do 50 %“ na „Fiano a Greco, samostatne alebo spolu prinajmenšom 50 %“. Zrevidovala sa odrodová skladba, pokiaľ ide o percentuálny podiel hlavných odrôd (používaných v zmesiach), aby bolo možné lepšie využiť iné pestované odrody a vyrábať vína tohto druhu, ktoré môžu mať odlišné vlastnosti.

— Rovnaká odrodová skladba sa stanovila aj pre nový druh šumivého bieleho vína.

— Zmenila sa odrodová skladba pre červené, ružové a tzv. Novello (mladé) vína: z „minimálne 70 % Aglianico“ na „minimálne 50 % Aglianico“. Zrevidovala sa odrodová skladba, pokiaľ ide o percentuálny podiel hlavných odrôd, aby bolo možné lepšie využiť iné pestované odrody a vyrábať vína tohto druhu, ktoré môžu mať odlišné vlastnosti.

— Rovnaká odrodová skladba sa stanovila aj pre nový druh šumivého červeného a šumivého ružového vína.

— Stanovila sa odrodová skladba pre nové druhy šumivého vína vyrábaného z hrozna Aglianico, a to: šumivé Aglianico a šumivé Aglianico nakvášané bez šupiek.

— V prípade šumivých vín s uvedením odrody viniča sa teraz v špecifikácii uvádza, že doplnkovými odrodami musí byť hrozno rovnakej farby ako uvedená odroda. Ide o zmenu znenia doplňujúceho opis s cieľom poskytnúť viac podrobností o možnostiach využívania doplnkových odrôd viniča v rôznych druhoch vína.

— Stanovila sa odrodová skladba aj pre ostatné druhy vína: Aglianico nakvášané bez šupiek a Falanghina Passito.

— V prípade nových druhov vína musia byť odrody viniča vhodné na pestovanie konkrétne v provincii Avellino a nie v širšom regióne Kampánia vo všeobecnosti. Výnimky sa vzťahujú na likérové vína z hrozna Aglianico a vína z podoblasti Campi Taurasini, v prípade ktorých môže hrozno pochádzať z ktoréhokoľvek miesta v regióne Kampánia. Ide o zmenu znenia, ktorej cieľom je poskytnúť lepší opis rôznych odrôd viniča zaradených do vinohradníckeho registra.

Tieto zmeny sa týkajú článku 2 špecifikácie.

3. Aktualizácia druhov výrobkov uvedených v oblasti produkcie

— Doplnilo sa slovo „takisto“, aby sa do vymedzenia oblastí pestovania mohli zahrnúť nové druhy šumivých vín, ako aj existujúce vína s uvedením odrody viniča.

— Doplnila sa nová kategória „Aglianico nakvášané bez šupiek“, aby sa mohla zahrnúť do opisu oblastí určených na pestovanie pri všetkých kategóriách vína.

Oblasť sa nerozšírila. Ide o zmeny znenia, ktorými sa iba aktualizujú druhy výrobkov uvedené v článku 3 špecifikácie.

4. Maximálna produkcia hrozna na hektár a minimálny prirodzený obsah alkoholu (v obj. %)

— V prípade šumivých vín s uvedením odrody viniča sa obsah alkoholu znížil z 10,50 na 10,00 v záujme výroby sviežejších a ľahších vín. Doplnil sa nový druh „Aglianico“ s rovnakými limitnými hodnotami.

— Do opisu „Falanghina“ sa pridal nový druh „Falanghina Passito“ s rovnakými limitnými hodnotami.

— V prípade nových druhov vína sa pridali ustanovenia týkajúce sa výnosov hrozna a obsahu alkoholu: Aglianico nakvášané bez šupiek, šumivé biele, šumivé ružové a šumivé červené víno.

Táto zmena sa týka článku 4 špecifikácie a oddielu 5.2 jednotného dokumentu.

5. Obmedzenia týkajúce sa lokality vinohradov

— V prípade vinohradov sa vypustilo obmedzenie nadmorskej výšky 600 metrov. Obmedzenie sa totiž v súčasnej špecifikácii nevzťahuje na vinohrady nachádzajúce sa na území obcí v oblastiach produkcie iných označení „Irpinia“: DOCG (zaručené a kontrolované označenia pôvodu) „Fiano di Avellino“, „Greco di Tufo“ a „Taurasi“ a vinohrady v podoblasti „Campi Taurasini“. Okrem toho sa v dôsledku účinkov zmeny klímy začína vinič v tejto oblasti čoraz viac pestovať aj vo vyšších nadmorských výškach.

Táto zmena sa týka článku 4 špecifikácie.

6. Odchýlky mimo oblasti vinárskych operácií

— Vypustila sa časť, ktorá sa týkala možných odchýlok mimo oblasti operácií vrátane výroby vína, zrenia, konverzie na šumivé víno a vyzrievania. Už povolené odchýlky boli potvrdené. Novým znením sa potvrdzujú odchýlky povolené podľa článku 5 špecifikácie kontrolovaného označenia pôvodu „Irpinia“ v prílohe k ministerskej vyhláške z 13. septembra 2005.

Táto zmena sa týka článku 5 špecifikácie a oddielu 9 jednotného dokumentu.

7. Výroba šumivého vína

— Zmenili sa informácie o šumivých vínach vyrábaných tradičnou metódou s druhotným kvasením vo fľaši alebo tankovou tzv. Charmatovou metódou, aby sa zohľadnili nové druhy vína. V prípade šumivých vín vyrobených tradičnou metódou s druhotným kvasením vo fľaši sa minimálne obdobie pred uvoľnením na spotrebu znížilo z 20 na 18 mesiacov.

Táto zmena sa týka článku 5 špecifikácie a oddielu 5.1 jednotného dokumentu.

8. Zemepisná oblasť konverzie na šumivé víno

— Vypustil sa odkaz na zemepisnú oblasť, v ktorej sa vykonáva konverzia na šumivé víno. Už sa to totiž uvádza v časti, ktorá sa týka možných odchýlok mimo oblasti operácií vrátane výroby vína, zrenia, konverzie na šumivé víno a vyzrievania.

Tieto zmeny sa týkajú článku 5 špecifikácie.

9. Vína Passito s uvedením odrody viniča

Dopĺňa sa nová kategória vín „Falanghina Passito“. Aktualizoval sa zoznam vín Passito s uvedením odrody viniča. Okrem toho sa výraz „vyrobené“ nahradil výrazom „vyprodukované“, ktorý je v tomto kontexte vhodnejší.

Táto zmena sa týka článku 5 špecifikácie.

10. Podoblasť Campi Taurasini – dátum uvoľnenia na spotrebu

V prípade vín „Irpinia“ z podoblasti Campi Taurasini, sa „doba zrenia“ nahradila „dátumom uvoľnenia na spotrebu“ od 1. septembra roka nasledujúceho po roku zberu. Cieľom je zosúladiť túto informáciu s ustanoveniami predposledného odseku článku 6 aktuálnej špecifikácie.

Táto zmena sa týka článku 5 špecifikácie.

11. Opis nových druhov výrobku a zmeny niektorých vlastností už zahrnutých vín

— Pri nových druhoch sa doplnili chemické, fyzikálne a organoleptické vlastnosti: šumivé biele, šumivé červené, šumivé ružové, šumivé Aglianico, šumivé Aglianico nakvášané bez šupiek, Aglianico nakvášané bez šupiek a Falanghina Passito. V dôsledku pridania nových druhov bolo potrebné vymedziť chemické, fyzikálne a organoleptické vlastnosti vín pri ich konzumácii. Starostlivo zvážené a podrobné analytické údaje a opisy svedčia o tom, že ide o kvalitné výrobky.

— Pri týchto druhoch sa doplnil výraz „polosuché“: biele, červené, Coda di Volpe, Falanghina, Fiano, Greco (v prípade ktorého sa pri odkaze na chuť vypustil výraz „intenzívny“), Piedirosso, Sciascinoso, Aglianico a vína z podoblasti Campi Taurasini. Pokiaľ ide o obsah zvyškového cukru, zmenami sa „suché“ rozšírilo na „suché alebo polosuché“. Ide o reakciu na rastúce spotrebiteľské preferencie vín, ktoré sú jemnejšie, ľahko prístupné a veľmi chutné. Hodnoty sa starostlivo posúdili na základe podobných druhov vyprodukovaných v tejto oblasti.

— Minimálna celková kyslosť sa znížila z 5,0 na 4,5 gramu na liter v prípade ružových vín a vín „Novello“ (mladých vín). V dôsledku účinkov zmeny klímy a období dozrievania hrozna bolo nevyhnutné znížiť minimálnu úroveň celkovej kyslosti.

— Rozsah hladín cukru sa rozšíril zo zero dosage na sladké v prípade šumivých vín Flanghina, Fiano a Greco.

— Minimálny celkový obsah alkoholu sa znížil z 11,50 na 11,00 v prípade šumivých vín Flanghina, Fiano a Greco. Zmenami sa rozšírili rôzne úrovne sladkosti v chuti s cieľom splniť komerčné požiadavky. Minimálny celkový obsah alkoholu sa znížil, aby sa umožnila výroba sviežejších, ľahších vín. Táto zmena sa týka článku 6 špecifikácie a oddielu 4 jednotného dokumentu.

12. Aktualizácia opisných výrazov týkajúcich sa označovania

— Zo zoznamu zakázaných opisov sa vypustili prídavné mená „extra“ a „jemné“, keďže sa používajú na opis vlastností určitých druhov vín. Táto zmena sa týka článku 7 špecifikácie.

13. Označenie „nakvášané bez šupiek“

— Doplnili sa informácie o písme a umiestnení označenia „nakvášané bez šupiek“ na označení nového druhu vína Aglianico nakvášaného bez šupiek. Označenie „nakvášané bez šupiek“ je povinné. Musí sa uviesť hneď pod názvom „Irpinia Aglianico“ a nesmie byť väčšie ako označenie pôvodu. Ide o zmenu v dôsledku potreby regulovať používanie označenia pre novozahrnutý druh vína. Táto zmena sa týka článku 7 špecifikácie a oddielu 4 jednotného dokumentu.

14. Označenie „neročníkové“ v prípade šumivých vín

V prípade fliaš obsahujúcich šumivé víno „non-millesimato“ (neročníkové) sa odteraz uvádza, že existuje výnimka z požiadavky uvádzať rok produkcie hrozna.

Táto zmena sa týka článku 7 špecifikácie a oddielu 9 jednotného dokumentu.

15. Balenie, menovité objemy, uzávery a nádoby – zmeny

— Na spresnenie názvu článku sa výraz „zátky“ sa nahradil výrazom „uzávery“.

— Zahrnula sa možnosť používať iné ako sklenené nádoby, napríklad tzv. bag-in-box, s cieľom reagovať na nové spotrebiteľské návyky a požiadavky zahraničných trhov.

— V prípade prestížnejších vín sa doplnilo ustanovenie, ktorým sa zakazuje používanie balenia bag-in-box, keďže sa takéto balenie považuje za nevhodné.

— Doplnilo sa ustanovenie, ktorým sa zakazuje používanie balenia bag-in-box v prípade týchto vín: Irpinia Campi Taurasini, Irpinia Fiano Passito, Irpinia Greco Passito, Irpinia Falanghina Passito, Irpinia Aglianico Passito a likérové víno Irpinia Aglianico. Vzhľadom na vyššiu prestíž týchto vín sa takéto balenie považuje za nevhodné.

— Na zosúladenie so systémami uzatvárania povolenými v pravidlách sa odkaz aktualizoval, s výnimkou korunkových uzáverov. Okrem toho sa v prípade šumivých vín stanovuje, že sklenené fľaše musia mať tradičné uzávery s charakteristickým tvarom hríba. Plasty sa nepovoľujú pre menovité objemy nad 0,200 litra. Tieto zmeny sa týkajú článku 8 špecifikácie.

JEDNOTNÝ DOKUMENT

1. Názov výrobku

Irpinia

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

3. Likérové víno

4. Šumivé víno

15. Víno zo zhrozienkovateného hrozna

4. Opis vína (vín)

1. „Irpinia Bianco“ (biele víno „Irpinia“)

STRUČNÝ SLOVNÝ OPIS

Farba: slamovožltá rôznej intenzity; vôňa: kvetinová, ovocná; chuť: suchá alebo polosuchá, vyvážená, charakteristická; minimálny celkový obsah alkoholu: 10,50 obj. %; minimálny bezcukorný extrakt: 15,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Šumivé biele víno „Irpinia“

STRUČNÝ SLOVNÝ OPIS

Pena: jemná a dlhotrvajúca; farba: slamovožltá rôznej intenzity, niekedy s jemnými zelenkastými alebo zlatistými nádychmi; vôňa: jemná, výrazná a vyrovnaná;

chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 15,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. „Irpinia“ Rosso (červené víno „Irpinia“)

STRUČNÝ SLOVNÝ OPIS

Farba: rubínovočervená rôznej intenzity; vôňa: kvetinová, ovocná, dlhotrvajúca; chuť: suchá alebo polosuchá, vyvážená, charakteristická;

minimálny celkový obsah alkoholu: 11,00 obj. %; minimálny bezcukorný extrakt: 20,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. „Irpinia“ Rosso spumante (šumivé červené víno „Irpinia“)

STRUČNÝ SLOVNÝ OPIS

Pena: jemná a dlhotrvajúca; farba: rubínovočervená rôznej intenzity; vôňa: jemná, výrazná a vyrovnaná; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. „Irpinia“ Rosato (ružové víno „Irpinia“)

STRUČNÝ SLOVNÝ OPIS

Farba: ružová rôznej intenzity; vôňa: kvetinová, ovocná; chuť: suchá alebo polosuchá, svieža, jemná; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

6. „Irpinia“ Rosato spumante (šumivé ružové víno „Irpinia“)

STRUČNÝ SLOVNÝ OPIS

Pena: jemná a dlhotrvajúca; farba: ružová rôznej intenzity; vôňa: jemná, výrazná a vyrovnaná; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 16,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

7. „Irpinia“ Novello (mladé víno „Irpinia“)

STRUČNÝ SLOVNÝ OPIS

Farba: fialovočervená; vôňa: vínová, ovocná, intenzívna; chuť: suchá alebo polosuchá, svieža, intenzívna; minimálny celkový obsah alkoholu: 11,00 obj. %; minimálny bezcukorný extrakt: 17,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

8. „Irpinia“ Coda di Volpe

STRUČNÝ SLOVNÝ OPIS

Farba: slamovožltá rôznej intenzity; vôňa: kvetinová, ovocná; chuť: suchá alebo polosuchá, svieža, jemná; minimálny celkový obsah alkoholu: 11,00 obj. %; minimálny bezcukorný extrakt: 16,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

9. „Irpinia“ Falanghina

STRUČNÝ SLOVNÝ OPIS

Farba: slamovožltá so zelenkavými odtieňmi; vôňa: kvetinová, ovocná, intenzívna; chuť: suchá alebo polosuchá, svieža, jemná; minimálny celkový obsah alkoholu: 11,00 obj. %; minimálny bezcukorný extrakt: 16,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

10. Šumivé víno „Irpinia“ Falanghina

STRUČNÝ SLOVNÝ OPIS

Pena: jemná a dlhotrvajúca; farba: slamovožltá rôznej intenzity, niekedy s jemnými zelenkastými alebo zlatistými nádychmi; vôňa: jemná, výrazná a vyrovnaná; typická podľa použitej odrody viniča; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

11. „Irpinia“ Falanghina Passito

STRUČNÝ SLOVNÝ OPIS

Farba: tmavá slamovožltá až zlatá, občas s jantárovými odtieňmi; vôňa: jemná, charakteristická, kvetinová, ovocná, aromatická;

chuť: polosladká alebo sladká, plná, vyvážená, typická podľa pôvodnej odrody viniča; minimálny celkový obsah alkoholu: 15,50 obj. %; z toho skutočný obsah alkoholu najmenej 12,00 obj. %; Minimálna celková kyslosť 4,5 g/l. minimálny bezcukorný extrakt: 21,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,00 Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

12. „Irpinia“ Fiano

STRUČNÝ SLOVNÝ OPIS

Farba: slamovožltá rôznej intenzity; vôňa: ovocná, kvetinová, charakteristická; chuť: suchá alebo polosuchá, svieža, jemná; minimálny celkový obsah alkoholu: 11,00 obj. %; minimálny bezcukorný extrakt: 16,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

13. „Irpinia“ Fiano spumante (šumivé víno „Irpinia“ Fiano)

STRUČNÝ SLOVNÝ OPIS

Pena: jemná a dlhotrvajúca; farba: slamovožltá rôznej intenzity, niekedy s jemnými zelenkastými alebo zlatistými nádychmi; vôňa: jemná, výrazná a vyrovnaná; typická podľa použitej odrody viniča; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

14. „Irpinia“ Fiano Passito

STRUČNÝ SLOVNÝ OPIS

Farba: typická podľa použitej odrody viniča; vôňa: jemná, charakteristická, kvetinová, ovocná, aromatická; chuť: polosladká alebo sladká, plná, vyvážená, typická podľa pôvodnej odrodová skladby vinohradu; minimálny celkový obsah alkoholu: 15,50 obj. %; minimálny bezcukorný extrakt: 21,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,00 Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

15. „Irpinia“ Greco

STRUČNÝ SLOVNÝ OPIS

Farba: slamovožltá rôznej intenzity; vôňa: kvetinová, ovocná; chuť: suchá alebo polosuchá, svieža, jemná; minimálny celkový obsah alkoholu: 11,00 obj. %; minimálny bezcukorný extrakt: 16,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

16. Šumivé víno „Irpinia“ Greco

STRUČNÝ SLOVNÝ OPIS

Pena: jemná a dlhotrvajúca; farba: slamovožltá rôznej intenzity, niekedy s jemnými zelenkastými alebo zlatistými nádychmi; vôňa: jemná, výrazná a vyrovnaná; typická podľa použitej odrody viniča; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

17. „Irpinia“ Greco Passito

STRUČNÝ SLOVNÝ OPIS

Farba: typická podľa použitej odrody viniča; vôňa: jemná, charakteristická, kvetinová, ovocná, aromatická; chuť: polosladká alebo sladká, plná, vyvážená, typická podľa pôvodnej odrodová skladby vinohradu; minimálny celkový obsah alkoholu: 15,50 obj. %; minimálny bezcukorný extrakt: 21,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,00 Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

18. „Irpinia“ Piedirosso

STRUČNÝ SLOVNÝ OPIS

Farba: rubínovočervená rôznej intenzity; vôňa: ovocná, dlhotrvajúca a intenzívna; chuť: suchá alebo polosuchá, príjemne tanínová; minimálny celkový obsah alkoholu: 11,50 obj. %; minimálny bezcukorný extrakt: 20,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

19. „Irpinia“ Sciascinoso

STRUČNÝ SLOVNÝ OPIS

Farba: rubínovočervená rôznej intenzity; vôňa: ovocná, charakteristická, intenzívna; chuť: suchá alebo polosuchá, jemná, vyvážená;

minimálny celkový obsah alkoholu: 11,50 obj. %; minimálny bezcukorný extrakt: 20,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

20. „Irpinia“ Aglianico

STRUČNÝ SLOVNÝ OPIS

Farba: rubínovočervená rôznej intenzity; vôňa: charakteristická; intenzívna; chuť: suchá alebo polosuchá, príjemne tanínová, vyvážená;

minimálny celkový obsah alkoholu: 11,50 obj. %; minimálny bezcukorný extrakt: 20,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

21. „Irpinia“ Aglianico spumante (šumivé víno „Irpinia“ Aglianico)

STRUČNÝ SLOVNÝ OPIS

Pena: jemná a dlhotrvajúca; farba: ružová alebo červená rôznej intenzity; vôňa: jemná, výrazná a vyrovnaná; typická podľa použitej odrody viniča;

chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) 5,0 Maximálny celkový obsah oxidu siričitého (v miligramoch na liter)

22. „Irpinia“ Aglianico nakvášané bez šupiek

STRUČNÝ SLOVNÝ OPIS

Farba: slamovožltá rôznej intenzity so striebornými alebo ružovými nádychmi; vôňa: kvetinová, ovocná; chuť: suchá alebo polosuchá, jemná, vyvážená, príjemná; minimálny celkový obsah alkoholu: 11,50 obj. %; minimálny bezcukorný extrakt: 17,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

23. Šumivé víno „Irpinia“ Aglianico nakvášané bez šupiek

STRUČNÝ SLOVNÝ OPIS

Pena: jemná a dlhotrvajúca; farba: slamovožltá rôznej intenzity so striebornými alebo ružovými nádychmi; vôňa: jemná, výrazná a vyrovnaná; typická podľa použitej odrody viniča; chuť: jemná a harmonická, od zero dosage po sladkú; minimálny celkový obsah alkoholu: 11,00 obj. %; minimálny bezcukorný extrakt: 18,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 5,0 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

24. „Irpinia“ Aglianico Passito

STRUČNÝ SLOVNÝ OPIS

Farba: typická podľa použitej odrody viniča; vôňa: jemná, charakteristická, kvetinová, ovocná, aromatická; chuť: polosladká alebo sladká, plná, vyvážená, typická podľa pôvodnej odrodová skladby vinohradu; minimálny celkový obsah alkoholu: 15,00 obj. %; minimálny bezcukorný extrakt: 21,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,00 Minimálna celková kyslosť 4,5 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

25. Likérové víno „Irpinia“ Aglianico

STRUČNÝ SLOVNÝ OPIS

Farba: intenzívna rubínovočervená, zrením prechádza do granátovej; vôňa: éterová, intenzívna, charakteristická; chuť: plná, zamatová, teplá, suchá alebo s plnou okrúhlosťou pri kategóriách polosuchých, polosladkých a sladkých vín; minimálny celkový obsah alkoholu: 16,00 obj. %; minimálny bezcukorný extrakt: 21,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 15,00 Minimálna celková kyslosť 4,5 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

26. „Irpinia“ z podoblasti Campi Taurasini

STRUČNÝ SLOVNÝ OPIS

Farba: rubínová, zrením prechádzajúca do granátovej; vôňa: intenzívna, dlhá, charakteristická a príjemná; chuť: suchá alebo polosuchá, príjemne tanínová, jemná, s telom; minimálny celkový obsah alkoholu: 12,00 obj %; minimálny bezcukorný extrakt: 22,0 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť 4,5 Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a. Osobitné enologické postupy

1. Výroba šumivého vína

Osobitný enologický postup

Šumivé vína sa vyrábajú druhotným kvasením vo fľaši (tradičnou metódou) alebo tankovou (Charmatovou) metódou.

2. Nakvášanie bez šupiek

Osobitný enologický postup

Nakvášanie bez šupiek, bez kontaktu so šupkou modrého hrozna na výrobu bieleho muštu.

3. Vyzrievanie

Osobitný enologický postup

Vína s kontrolovaným označením pôvodu „Irpinia“ z podoblasti Campi Taurasini sa musia uvoľniť na spotrebu od 1. septembra roka nasledujúceho po roku zberu.

Šumivé vína vyrobené tradičnou metódou nemožno uvoľniť na spotrebu skôr ako 18 mesiacov od 1. októbra roku posledného zozbieraného hrozna v zmesi.

b Maximálne výnosy

1. „Irpinia“: biele vrátane šumivého vína, ružové vrátane šumivého vína, červené vrátane šumivého vína, mladé víno 10 000 kg hrozna na hektár

2. „Irpinia“: Coda di Volpe, Falanghina vrátane šumivého a Passito vína, Fiano vrátane šumivého a Passito vína, Greco vrátane šumivého a Passito vína 12 000 kilogramov hrozna na hektár

3. „Irpinia“: Piedirosso, Sciascinoso, Aglianico vrátane šumivého vína, Aglianico nakvášané bez šupiek vrátane šumivého vína 12 000 kilogramov hrozna na hektár

4. „Irpinia“: Aglianico Passito, likérové víno Aglianico 12 000 kilogramov hrozna na hektár

5. „Irpinia“ z podoblasti Campi Taurasini: Aglianico 11 000 kilogramov hrozna na hektár

6. Vymedzená zemepisná oblasť

„Irpinia“ v prípade všetkých druhov okrem podoblasti: oblasti vhodné na pestovanie viniča na celom administratívnom území provincie Avellino; „Irpinia“ z podoblasti Campi Taurasini: celé administratívne územie týchto obcí: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemiletto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle, Venticano, Gesualdo, Villamaina, Torella dei Lombardi, Grottaminarda, Melito Irpino, Nusco, Chiusano San Domenico.

7. Hlavné muštové odrody

Aglianico N – Ellenica

Coda di Volpe Bianca B – Coda di Volpe

Falanghina B

Fiano B

Greco B

Piedirosso N – Palombina

Sciascinoso N

8. Opis súvislostí

Irpinia

Irpinia je historickým a geografickým regiónom na juhu Talianska, ktorý je v súčasnosti súčasťou provincie Avellino. Nachádza sa v stredovýchodnej časti Kampánie. Keďže ide o vnútrozemskú oblasť, je z veľkej časti hornatá.

Táto provincia má dávnu vinohradnícku tradíciu. Vyznačuje sa pozoruhodne rozmanitými pôdnymi a klimatickými vlastnosťami, a to vďaka pohoriam Partenio a Terminio, ktoré cez túto oblasť priamo prechádzajú. Z tejto rôznorodosti vznikajú rôzne druhy vinohradníctva, ktoré sa líšia najmä vzdialenosťou výsadby a rastom viniča. Krajina v Irpinii sa vyznačuje veľkou rozmanitosťou, a to v závislosti od lokality.

Krajinu tvorí spleť údolí a kopcov, cez ktoré sa vinie množstvo riek a potokov. K najvýznamnejším riekam patria Calore Irpino, Ofanto a Sele.

Osobitým znakom je Apeninský hrebeň, ktorý rozdeľuje oblasť Irpinia na dve časti – na jednej strane sú tyrhénske svahy, ktoré zasahujú do okresu Avellino, a na druhej strane jadranské svahy, ktoré zasahujú do okresov Sant’Angelo dei Lombardi a Ariano Irpino.

Pokiaľ ide o terén, oblasť Irpinia je kopcovitá a hornatá. Rovinatejšiu časť tvorí niekoľko pahorkatín s rôznym stupňom zvlnenia a určité obmedzené údolné oblasti.

Hornatú časť tvoria dva apeninské pohoria Terminio a Partenio, ktoré prechádzajú priamo cez túto oblasť. Vďaka tomu tu vznikli rôzne druhy vinohradníctva, ktoré sa líšia najmä vzdialenosťou výsadby a rastom viniča. Krajina v Irpinii sa vyznačuje veľkou rozmanitosťou, a to v závislosti od lokality.

Hojne prevládajú nespevnené pôdy. Majú podobné vlastnosti ako pôdy v oblasti okolo sopky Vezuv, pokiaľ ide o prítomnosť sopečného prachu, a to najmä v centrálnej oblasti tejto provincie, do ktorej patrí aj povodie Avellino, ktoré siaha až do oblastí, ktoré vznikli na ložiskách z obdobia eocénu a pliocénu. Pôdy nie sú kamenisté, ale sú bohaté na íl a živiny, najmä alkalické, a to predovšetkým v kopcovitých oblastiach severného svahu a vo východnej oblasti.

Na tomto mieste možno nájsť tie najlepšie príklady vinohradníctva Kampánie: biele vína, napríklad Fiano, Greco, Coda di Volpe a Falanghina, a červené vína, napríklad Aglianico, Piedirosso a Sciascinoso.

Historické a ľudské faktory spojené s touto oblasťou produkcie sú kľúčové a vďaka dlhoročnej tradícii prispeli k výrobe vín „Irpinia“.

Vinič sa v tejto oblasti pestuje už od nepamäti. Vždy existovalo úzke prepojenie s riekou Sabato, ktorá preteká touto oblasťou, a od ktorej je odvodený aj názov národa Sabínov. Podľa Tita Livia išlo o kmeň príslušníkov samnitského kmeňa, ktorý sa usadil v povodí rieky Sabatus.

Vďaka nálezu obrovských ložísk síry v obci Tufo prosperovala táto oblasť v 19. storočí ako centrum zakladania a rozvoja vinohradov. Prítomnosť a dostupnosť síry napomohla rozmachu pestovania viniča v celom regióne Irpinia a viedla k vzniku techniky ošetrovania hrozna sírnymi produktmi na ochranu strapcov hrozna pred vonkajšími patogénmi.

K veľkému rozvoju hospodárstva regiónu Irpinia v súvislosti s vínom došlo v novoveku na konci 19. storočia, keď sa začal vývoz vín vo veľkých množstvách z Irpinie do Francúzska. Vína z Irpinie sa stali vyhľadávanými vínami, pričom ich priemerná cena sa pohybovala od 25 do 30 lír za centara (75 kilogramov). Vinič sa stal najdôležitejším zdrojom bohatstva v tejto provincii (A. Valente). V tom čase vysadená plocha presahovala 63 000 hektárov, z čoho viac ako 2 000 bolo špecializovaných (F. Madaluni, 1929).

V roku 1835 sa v publikácii Il Giornale Economico del Principato Ulteriore (Hospodársky časopis správnej oblasti Principato Ultra) informovalo o vybudovaní nových vinárskych podnikov v tejto oblasti, ako aj o modernizácii existujúcich zariadení a vybavení, ktoré slúžia ako nesporný dôkaz o vinárskej minulosti. V článku sa na záver uvádza zoznam stratégií, ktoré treba dodržiavať.

Presvedčivé dôkazy poskytujú aj záznamy poľnohospodárskeho výboru, ktorý bol vytvorený reformou hospodárskej spoločnosti v Principato Ultra podľa kráľovského výnosu ministra poľnohospodárstva z 23. decembra 1866.

Z historického hľadiska predstavovalo pestovanie hrozna a výroba vína dôležitý zdroj príjmov pre miestne poľnohospodárstvo. Región Irpinia bol dlhodobo na čele pestovania hrozna spomedzi talianskych provincií. V roku 1923 Senátor Arturo Marescalchi v predslove vinohradníckej ročenky Talianska uviedol, že Irpinia je s produkciou 2 319 000 hektolitrov vína treťou najvýznamnejšou provinciou Talianska z hľadiska výroby vína.

V oblastiach, pre ktoré sú charakteristické pôdy bohaté na sopečný popol, sa fyloxéra rýchlo nešírila. Preto keď v iných vinárskych oblastiach vinári prišli o svoju úrodu, Irpinia slúžila ako dôležitý zdroj nových zásob pre výrobcov zasiahnutých epidémiou.

V zázname z roku 1934 I vini dell’Avellinese (Vína z oblasti Avellino), Amedeo Jannacone uviedol: „Je jasné, že vinárstvo v Irpinii predstavuje poľnohospodársku činnosť obrovského rozsahu, čo zas znamená, že značný kapitál v obehu každoročne prináša výhody mnohým vidieckym rodinám“. Za hospodársky rozkvet vďačia mnohé dediny v provincii Avellino predovšetkým výrobe a predaju vína. Táto prosperita predznamenala nesporný pokrok vo všetkých oblastiach poľnohospodárskej činnosti, a teda aj v živote vidieckeho obyvateľstva.

V 19. storočí presiahla výroba milión hektolitrov a začalo sa vo veľkom vyvážať. Vinohradnícka činnosť v celej provincii celé roky poháňala poľnohospodársku ekonomiku. V katastri poľnohospodárskej pôdy sú zaznamenané obrovské investície do vidieckej ekonomiky a spoločnosti, ktoré v tom čase predstavovali okolo 500 miliónov lír. Na podporu rozšírenia činností sa vybudovala prvá železnica. Zanedlho sa stala známou ako tzv. ferrovia del vino (vínna železnica), keďže najväčšie a najlepšie oblasti vinárskej produkcie z kopcov medzi riekami Sabato a Calore prepojila priamo s najväčšími talianskymi a európskymi trhmi. Najmä v oblasti, kde sa pestuje odroda Grego, sú stále v prevádzke mnohé zo železničných staníc: Tufo, Prata, Taurasi a Montemiletto.

Založenie Kráľovskej vinohradníckej a vinárskej školy v Avellino v roku 1878 prispelo k tomu, že sa táto oblasť stala jedným z najvýznamnejších centier talianskeho vinohradníctva.

Podľa dostupných zdrojov viedla prítomnosť školy ako hnacej sily spoločenského a ekonomického pokroku k tomu, že sa región Avellino so sektorom vinohradníctva stal jednou z popredných talianskych provincií výroby a vývozu vína, a to najmä do Francúzska.

To takisto viedlo k začatiu skúšok zameraných na zlepšenie výrobných techník na pestovanie kvalitného viniča a na výrobu kvalitných vín a na rozšírenie a rozvoj sortimentu obchodovateľných výrobkov. Podnikli sa rovnako aj prvé kroky vo výrobe šumivých vín z miestnych odrôd viniča, najmä Fiano, Greco a Aglianico, ktoré sa vyrábali buď tankovou metódou, alebo tradičnou metódou vo fľašiach.

Sila vinohradníckeho priemyslu Irpinie poháňala rozvoj silného podporného sektora. Vznikali dielne, ktoré sa špecializovali na výrobu a predaj rozprašovačov a iných takýchto špecializovaných zariadení pre vinohradníctvo, ako aj enologických prístrojov, sudov a kadí.

V odbornej oblasti sa technologickej a hospodárskej hodnote vín „Irpinia“ opakovane dostáva uznania v štúdiách zameraných na odrody viniča a enologické postupy.

Rozšírená a starostlivo riadená prítomnosť viniča v celej Irpinii po stáročia viedla k vývoju v oblasti efektívnych systémov vedenia viniča, ktoré technické a výrobné požiadavky prispôsobujú fyziológii pestovaných odrôd viniča.

Patria k nim: typický systém vedenia viniča známy ako „Alberata Taurasina“ alebo „Antico Sistema Taurasino“, odvodený od etruských metód, ktorý sa využíva pri pestovaní Aglianico a modrých odrôd. Ďalším systémom vedenia je „Avellinese“, ktorý sa hojne využíva pri pestovaní bielych odrôd: Greco, Fiano, Coda di Volpe atď.

Rozšírená a starostlivo riadená prítomnosť viniča v celej Irpinii po stáročia viedla k vývoju v oblasti efektívnych systémov vedenia viniča, ktoré technické a výrobné požiadavky prispôsobujú fyziológii pestovaných odrôd viniča. Je takisto dôležité, že región Irpinia má mierne podnebie, bez extrémnych teplôt, chladných zím, dažďa so snehom alebo snehu. Letá sú relatívne mierne. Počas celého roka sa v závislosti od oblasti pohybuje úhrn zrážok v rozsahu od 800 do 1 200 milimetrov.

Osobitné teploty, zrážky a poveternostné podmienky tejto oblasti sú prakticky ideálne pre charakteristický postupný proces dozrievania a vyváženosť cukru a kyslosti, čo umožňuje výrobu kvalitných vín.

Za túto priaznivú situáciu vďačí jednoznačne geografickej polohe, kopcovitej krajine a výrazným teplotným rozdielom medzi dňom a nocou. Pre hrozno je to obzvlášť prospešné na začiatku dozrievania a počas dozrievania.

Tieto podmienky sú výborné pre rast viniča a postupný vývoj všetkých charakteristických zložiek dozrievajúceho hrozna. Umožňujú takisto produkciu hrozna s dokonalou rovnováhou kyslosti a cukru, vďaka čomu vznikajú šumivé vína s veľmi osobitnými senzorickými tónmi. Treba takisto poznamenať, že po druhej svetovej vojne bola táto provincia jednou z prvých oblastí Talianska, kde sa rozvinula výroba akostných bielych vín, ktoré sa v tom čase ťažko skladovali a prepravovali. Vďaka pôdnym a klimatickým vlastnostiam sa s pomocou moderných technológií vyrábajú biele vína, ružové vína a biele vína z modrého hrozna s osobitnými a výraznými vlastnosťami V 70. rokoch minulého storočia sa vďaka týmto vínam potvrdilo, že ide o jednu z najprestížnejších oblastí vo výrobe jednoduchých bielych vín s osobitnými a výraznými vlastnosťami.

9. Ďalšie základné podmienky (balenie, označovanie, iné požiadavky)

Oblasť výroby vína

Právny rámec:

vnútroštátne právne predpisy

Druh ďalšej podmienky:

výnimka v súvislosti s výrobou vo vymedzenej zemepisnej oblasti

Opis podmienky:

Vína s kontrolovaným označením pôvodu „Irpinia“ s uvedením odrody viniča alebo bez neho a „Irpinia“ z podoblasti Campi Taurasini sa musia vyrábať a vyvíjať na území provincie Avellino. Akákoľvek konverzia na šumivé víno alebo vyzrievanie sa musí uskutočniť v tejto provincii.

Naďalej platia odchýlky povolené podľa článku 5 špecifikácie kontrolovaného označenia pôvodu „Irpinia“ v prílohe k ministerskej vyhláške z 13. septembra 2005.

Opis a prezentácia

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Pri opise a prezentácii vín s kontrolovaným označením pôvodu „Irpinia“ sa na etikete musí za označením „Irpinia“ v príslušných prípadoch uviesť odroda viniča. Písmená nesmú byť väčšie ako písmená použité na označenie pôvodu.

V prípade vín typu „Irpinia Aglianico nakvášané bez šupiek“ a šumivých vín je označenie „nakvášané bez šupiek“ povinné. Musí sa uviesť hneď pod názvom „Irpinia Aglianico“ a nesmie byť väčšie ako označenie pôvodu.

Rok

Na fľašiach s vínom s kontrolovaným označením pôvodu „Irpinia“ sa musí vždy uviesť rok, v ktorom bolo hrozno vypestované. Výnimka platí pre neročníkové šumivé vína a likérové vína.

„Vigna“ (vinohrad)

V súlade s platnými pravidlami sa na etiketách môže uvádzať výraz „vigna“ s uvedením príslušného názvu miesta.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/17662

(1) Ú. v. ES L 9, 11.1.2019, s. 2.